Népszava Fődíj az 1945-ért a holland fesztiválon
Fődíj az 1945-ért a holland fesztiválon
2017.09.18. 07:48
Hollandia jeles kulturális eseményén, a Vlissingenben rendezett „Film by the Sea” nemzetközi filmfesztiválon a szakmai zsűri Török Ferenc 1945 című filmjét tüntette ki a fődíjjal. A fesztiválon először díjaztak magyar alkotást.
filmfesztivál Török Ferenc 1945 Vlissingen Film by the Sea Publicisztika Publicisztika
Az 1945 nyert San Franciscóban isAz 1945 újabb díja
2017.09.18. 07:47
Szombaton kiderült, hogy nem kell siratni a hazai Gutenberg-galaxist.
Az olvasók közössége a hétköznapokban gyakran megosztottnak tűnhet: műfaji vetélkedések és kategóriák mentén felszabdalt az amúgy is maroknyi tábor. Vannak azonban olyan alkalmak, amikor ezek az emberek összeverődnek, és minden különbözőség ellenére egy gondolat mozgatja őket: olvasni jó! Amikor a zárórák kitolódnak, és az olvasólámpák fénye bevilágítja a teret, megannyi ember lepi el a könyvesboltokat, és mintha nem lenne holnap, új szerzemények után kutat, írók titkaiba, történeteik mögött megbúvó gondolataikba mélyed. Az Olvasás Éjszakáján szombat este megteltek Budapest nagy könyves helyszínei; volt, aki, csak egy fél órára tért be, míg mások kitartóan végigülték az egész estés programokat.
A mondhatni forgószínpadként működő Magvető Caféban Berg Judit és Szabó Borbála kivételesen inkább felnőtteknek írott szövegeit a Magvető háztájának kulisszatitkai, majd Parti Nagy Lajos felolvasása követte. Turi Tímea és Szegő János szerkesztői munkájuk során szerzett tapasztalataikról, borítóterv szavazásokról, éjszakai üzenetekről és sok másról is hallhattak a jelenlévők, meggyőződve arról, hogy egy könyvkiadóban is kellő mennyiségű zűr akadhat. Később Pataki Éva következett a nyomdából frissen kikerült könyvével, amelyben Törőcsik Mari és Mészáros Márta beszélgetéseit jegyzi. A szerző Parti Nagy Lajossal együtt felelevenítette a beszélgetőkönyv, és egyáltalán az interjúkészítés nehézségeit, szó esett elvarratlan történetszálakról, majd egy hangfelvétel is megszólalt, a kávézóba varázsolva Törőcsik Mari és Mészáros Márta önfeledt csacsogását.
Kelen Károly, a megszüntetett Népszabadság újságírója, kulturális rovatának szerkesztője a Fókusz Könyváruház falain belül sűrített tanóraként tartott előadása könnyedén felcsigázta az érdeklődést az ősszel megjelenő Emich Gusztáv életéről szóló kötethez: a levelek, régi iratok és történelmi érdekességek az Athenaeum alapítójáról egyöntetűen magával ragadták a hallgatóságot. Arról is szó esett, hogy Emich, a neves könyvkiadó még Petőfi és Arany levelezésében is felbukkant, de azt talán senki nem gondolta volna, hogy ez a következő sarkon máris visszaköszön. A Könyvpalotába betérve ugyanis, Fenyő Iván és Kamarás Iván Petőfi és Arany levelezését bemutató előadásában a tizedik perc után Emich neve is felhangzott. Ezek után mondja bárki, hogy az irodalom nem egy végtelen körforgás, tudatos lépések, s ugyanakkor véletlenek összefüggő sorozata. Az Olvasás Éjszakája évről évre bizonyítja: nincs értelme a könyveket és a betű hatalmát siratni, amíg vannak – meglehetősen szép számmal –, akik akár egy százhetven évvel ezelőtti barátság történetére is kíváncsiak. Éjszakába nyúlóan is.
irodalom olvasás Parti Nagy Lajos Olvasás Éjszakája Pataki Éva Műsormagazin Műsormagazin
Uránia Nemzeti Filmszínház színházak éjszakája Hatszín Teátrum Kassa hajó Mozaik Mozaik